Lars Fasting

Lars Fasting (født 22.juli 1938 i Bergen, død 26.august 2021 i Trondheim), sønn av arktitekt Georg Fredrik Fasting.
Utdannet som arkitekt ved NTH i Trondheim, med etterutdanning ved Kunstakademiet i Warszawa. I studietiden var han redaktør for magasinet A: Fritt forum for alle som er interessert i arkitektur, sammen med Svein Hatløy. Reiste etter studiene for å samarbeide med den polske Team 10-arkitekten Oscar Hanssen.

Fasting bodde i Trondheim der han var antikvar i kommunen, lærer ved arkitektavdelingen og praktiserende arkitekt.

Hans praksis var innenfor boligbygging, helseinstitusjoner, utstillinger, reguleringsplaner og bygningsvern. Fasting var medlem av arbeidsgruppa som utformet Midtbyplanen, og tegnet blant annet Royal Garden Hotel i samarbeid med tre andre arkitekter. Han var leder av Fortidsminneforeningen, Den trønderske avdeling, Trondhjems Arkitektforening og Solidaritet Norge-Polen.

Bibliografi 
 Trondheims bybilde, 1976
 Trondheim, Gullalder 1760–1860,

Utmerkelser 
 Republikken Polens fortjenstorden, offiserskors

Referanser 

Norske arkitekter